
Parlamentul României

Camera Deputaţilor

Comisia pentru apărare, ordine                                                      Bucureşti, 06.09.2005                                                                                                           
publică şi siguranţă naţională                                                         PL.X. 316/2005                                                                                                                    
Nr.32/405/2005

RAPORT

asupra proiectului de Lege  privind aprobarea Ordonanţei de urgenţă a Guvernului  nr. 90/2005 pentru modificarea anexei nr. 3 la Ordonanţa de urgenţă a Guvernului nr. 175/1999 privind înfiinţarea Agenţiei pentru Organizarea Centrului Regional pentru Prevenirea Infracţionalităţii Transfrontaliere (SECI) şi pentru darea în folosinţă gratuită Ministerului Administraţiei şi Internelor a unei părţi dintr-un imobil aflat în proprietatea statului   
1. În conformitate cu prevederile art. 89  şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 90/2005 pentru modificarea anexei nr. 3 la Ordonanţa de urgenţă a Guvernului nr. 175/1999 privind înfiinţarea Agenţiei pentru Organizarea Centrului Regional pentru Prevenirea Infracţionalităţii Transfrontaliere (SECI) şi pentru darea în folosinţă gratuită Ministerului Administraţiei şi Internelor a unei părţi dintr-un imobil aflat în proprietatea statului, trimis cu adresa nr. PL.X. 316 din 26 iulie 2005 şi înregistrat sub nr.32/405 din 26 iulie 2005.
Consiliul Legislativ, cu nr. 873/12.07.2005, a avizat favorabil acest proiect de lege.

Comisia juridică, de disciplină şi imunităţi, cu nr. 31/6121 din 31 august 2005, a avizat favorabil prezentul proiect de lege. 

Proiectul de lege prevede darea în folosinţă gratuită a unor spaţii, atribuite  prin Ordonanţa de urgenţă a Guvernului nr. 175/1999 Agenţiei pentru Organizarea Centrului Regional pentru Prevenirea Infracţionalităţii Transfrontaliere (SECI), Centrului de Cooperare Poliţienească Internaţională din cadrul Ministerului Administraţiei şi Internelor. Acest transfer nu afectează desfăşurarea activităţii centrului SECI.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbaterea proiectului de lege au participat în calitate de invitaţi, în conformitate cu prevederile art. 51 şi 52 din Regulamentul Camerei Deputaţilor, domnul Mircea Alexandru, secretar de stat pentru relaţia cu Parlamentul, domnul Florin Nan, director general adjunct al Direcţiei juridice şi doamna Irina Alexe consilier juridic, toţi din cadrul Ministerului Administraţiei şi Internelor.
4. La lucrări au fost prezenţi 21 deputaţi din totalul de 22 membri ai comisiei. 

    Raportul comisiei a fost adoptat cu 14 voturi pentru, 2 voturi împotrivă şi o abţinere din voturile celor prezenţi în momentul supunerii la vot a proiectului de lege.

5. Proiectul de lege a fost adoptat de Senat în şedinţa din 25 iulie 2005.

6. Potrivit prevederilor art. 75 din Constituţia României, republicată, şi a art. 86 din regulamentul acesteia, Camera Deputaţilor este Cameră decizională.

În urma dezbaterii, în şedinţa din 6 septembrie 2005, Comisia propune admiterea fără modificări a proiectului de lege. 
Preşedinte,

Mihai Stănişoară 
Red.consultant. Roxana Rus

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 90/2005 pentru modificarea anexei nr. 3 la Ordonanţa de urgenţă a Guvernului nr. 175/1999 privind înfiinţarea Agenţiei pentru Organizarea Centrului Regional pentru Prevenirea Infracţionalităţii Transfrontaliere (SECI) şi pentru darea în folosinţă gratuită Ministerului Administraţiei şi Internelor a unei părţi dintr-un imobil aflat în proprietatea statului, trimis cu adresa nr. PL.X. 316 din 26 iulie 2005 şi înregistrat sub nr.32/405 din 26 iulie 2005.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară
1
3

